text: Русенци отбелязаха годишнината от Илинденско-Преображенското въстание - По света и у нас - БНТ Новини
  Русенци отбелязаха годишнината от Илинденско-Преображенското въстание
  12:50, 02.08.2020
  По повод 117-та годишнина от избухването на Илинденско-Преображенското въстание, русенци поднесоха венци и цветя пред паметната плоча на основателите на "Тайните офицерски братства" Александър Протогеров и Борис Сарафов.
  Паметната плоча, увековечила подвига на героите, се намира пред бившите казарми на Пети пехотен Дунавски полк, където на 14 юни 1897 г. е било основано Българското офицерско освободително братство за Македония и Одринско.
  Честването беше организирано от ВМРО и в него се включиха народният представител и председател на парламентарната комисия по регионалната политика, благоустройство и местно самоуправлениеИскрен Веселинов, както и областният управител на Русе Галин Григоров.